CELEX: 32016R1165
Language: da
Date: 2016-07-18 00:00:00
Title: Rådets forordning (EU) 2016/1165 af 18. juli 2016 om ændring af forordning (EF) nr. 1183/2005 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo

19.7.2016   
            
            
               DA
            
            
               Den Europæiske Unions Tidende
            
            
               L 193/15
            
         RÅDETS FORORDNING (EU) 2016/1165
   af 18. juli 2016
   om ændring af forordning (EF) nr. 1183/2005 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 215,
   under henvisning til Rådets afgørelse 2010/788/FUSP af 20. december 2010 om restriktive foranstaltninger over for Den Demokratiske Republik Congo og om ophævelse af fælles holdning 2008/369/FUSP (1),
   under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Kommissionen, og
   ud fra følgende betragtninger:
   
               (1)
            
            
               Ved Rådets forordning (EF) nr. 1183/2005 (2) gives afgørelse 2010/788/FUSP virkning, og der indføres visse foranstaltninger mod personer, der bryder våbenembargoen over for Den Demokratiske Republik Congo, herunder ved at indefryse deres aktiver.
            
         
               (2)
            
            
               Ved De Forenede Nationers Sikkerhedsråds resolution 2293 (2016) af 21. juni 2016 ændredes kriterierne for, hvilke personer og enheder der skal være omfattet af de restriktive foranstaltninger, der er fastlagt i punkt 9 og 11 i De Forenede Nationers Sikkerhedsråds resolution 1807 (2008) og udvidedes bestemmelser vedrørende våbenembargoen. Rådet besluttede ved Rådets afgørelse (FUSP) 2016/1173 (3) at udvide kriteriernes anvendelsesområde tilsvarende.
            
         
               (3)
            
            
               Det er derfor nødvendigt at indføre lovgivning på EU-plan for at give den virkning, navnlig for at sikre, at de økonomiske aktører i alle medlemsstater anvender den på samme måde.
            
         
               (4)
            
            
               Forordning (EF) nr. 1183/2005 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   I forordning (EF) nr. 1183/2005 foretages følgende ændringer:
   
               1)
            
            
               I artikel 1b, stk. 1, tilføjes følgende litra:
               
                           »d)
                        
                        
                           ydes teknisk bistand, finansiering eller finansiel bistand eller mæglervirksomhed i tilknytning til andet salg og levering af våben og tilknyttet materiel, som på forhånd er godkendt af sanktionskomitéen«.
                        
                     
         
               2)
            
            
               Artikel 2a, stk. 1, ændres således:
               
                           a)
                        
                        
                           Litra e) affattes således:
                           
                                       »e)
                                    
                                    
                                       at være involveret i planlægning, ledelse eller udførelse af handlinger i DRC, der udgør krænkelser eller overtrædelser af menneskerettighederne, eller som krænker den humanitære folkeret, herunder handlinger, der involverer overgreb mod civile, herunder drab og lemlæstelse, voldtægt og anden seksuel vold, bortførelse, tvangsfordrivelse og angreb på skoler og hospitaler«
                                    
                                 
                     
                           b)
                        
                        
                           Litra g) affattes således:
                           
                                       »g)
                                    
                                    
                                       at støtte enkeltpersoner eller enheder, herunder væbnede grupper eller kriminelle netværk, som er involverede i destabiliserende aktiviteter i DRC gennem ulovlig udnyttelse af eller handel med naturressourcer, herunder guld eller vilde dyr samt produkter fremstillet heraf«.
                                    
                                 
                     
         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. juli 2016.
      
         
            På Rådets vegne
         
         F. MOGHERINI
         
            Formand
         
      
   
   
      (1)  EUT L 336 af 21.12.2010, s. 30.
   
      (2)  Rådets forordning (EF) nr. 1183/2005 af 18. juli 2005 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo (EUT L 193 af 23.7.2005, s. 1).
   
      (3)  Rådets afgørelse (FUSP) 2016/1173 af 18. juli 2016 om ændring af afgørelse 2010/788/FUSP om restriktive foranstaltninger over for Den Demokratiske Republik Congo (se side 108 i denne EUT).